Nina Simone

Eunice Kathleen Waymon (Tyron, Carolina del Nord, SUA le 21 de februario 1933 – Carry-le-Roues, Francia le 21 de april 2003), cogniscite como Nina Simone, esseva un cantautor, musico e activista del directos civil statounitese. Su musica cruciava in multe stilos, inclusive classic, jazz, blues, soul, gospel e pop.

Nascite in un familia povre in Carolina del Nord, Simone initialment voleva devenir un pianista del concertos. Con le adjuta de adherentes, illa entrava le Schola Julliard de Musica in New York City. Depost, illa sollicitava entrar le Instituteo Curtis de Musica in Philadelphia, ma non esseva admittite, malgrado un audition acclamate. Illa suspectava que illo esseva a causa de discrimination racial. In 2003, in pauco ante su morte, le institution la accordava un diploma honorari. Illa comenciava su carriera in le musica popular quando illa sonava le piano in cabarets in Atlantic City. Illa usa le nomine professional Nina Simone pro teger su cariera, proque alicun personas in su familia detestava le musica.

Su prime album Little Girl Blues (1958) e le canto I Loves You, Porgy establiva le popularitate de Simone, e esseva su discos plus succedite. Illa publicava 40 albumes inter 1958 e 1974. Illa esseva recogniscite a causa de su vocales contralto expressive e potente e le mixtura eclectic de generes in su musica. Illa etiam protestava le discrimination racial e le Guerra de Vietnam. Post un hiato de quatro annos durante le annos 1970, Simone esseva minus active, ma continuava sonar e publicar albumes. Illa es recogniscite como un del artistas musical plus influential del seculo 20.

Categoria:Cantator statounitese
Categoria:Cantautor anglophone
Categoria:Musico statounitese
Categoria:Activistas